Diari Oficial de la Generalitat Valenciana


Sumari del DOGV 6341, del 26-08-2010 (2010/9224)

Informació pública de la modificació del Pla General d'Ordenació Urbana relativa a l'establiment de la proporció d'habitatges de protecció pública que s'han de localitzar i materialitzar en els desenvolupaments urbanístics.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6341

Data del DOGV
:   26-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9224


Data del document
:   01-07-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació del Pla General d'Ordenació Urbana relativa a l'establiment de la proporció d'habitatges de protecció pública que s'han de localitzar i materialitzar en els desenvolupaments urbanístics. [2010/9224]  
El Ple de l'Ajuntament de Castelló de la Plana, en sessió ordinària celebrada el dia 24 de juny de 2010, va adoptar, entre altres, l'acord següent:  
«Vist l'expedient corresponent al procediment que s'està tramitant per a l'aprovació de la Modificació de què es desprén que:  
1. Pel Ple d'aquest Ajuntament de Castelló de la Plana, en sessió ordinària celebrada el dia 25 de juny de 2009, es va acordar aprovar el Programa municipal plurianual d'habitatges de protecció pública de Castelló de la Plana per al període 2009-2011 i remetre aquest a la Direcció General de l'Habitatge de la Conselleria de Medi Ambient. L'acord d'aprovació del programa va ser publicat en el Butlletí Oficial de la Província de Castelló de data 4 d'agost de 2009.  
2. La modificació puntual que es tramita té per objecte l'adequació del Pla General d'Ordenació Urbana de Castelló de la Plana a les previsions establertes pel sistema d'indicadors que es conté en l'Ordre de 28 de juliol de 2008, de la Conselleria de Medi Ambient, Aigua, Urbanisme i Habitatge. La modificació haurà de ser aprovada per la Conselleria competent per raó de la matèria. De l'esmentat Programa municipal plurianual d'habitatges de protecció pública s'extrau que en l'aplicació del sistema d'indicadors la demanda que es preveu en el municipi de Castelló de la Plana és de 814.708 m²t, és a dir, 8.784 habitatges, la qual deu ser coberta de forma efectiva pel planejament general.  
Tenint en compte que:  
I. La modificació proposada afecta determinacions de caràcter estructural segons es desprén del que estableix l'article 36.1 de la Llei Urbanística Valenciana. El seu objectiu prioritari és el compliment del mateix en relació amb la fixació dels percentatges mínims d'edificació amb destinació a l'habitatge de protecció pública.  
II. La disposició addicional sisena de la Llei Urbanística Valenciana estableix l'obligació de reserves de protecció pública per a atendre a les demandes que es prevegen en el sistema territorial d'indicadors de demanda d'habitatges aprovat per la Conselleria competent en aquesta matèria i a les previsions establertes en els esmentats indicadors haurà d'adequar-se el planejament general de tots els municipis mitjançant una modificació del planejament, els quals hauran de ser aprovats per la Conselleria competent per raó de la matèria. La proposta que en aquest document es formula, pretén proporcionar l'instrument adequat per a garantir sòl apte per a la construcció d'habitatge protegit així com d'instrument per a adaptar el planejament general del municipi de Castelló de la Plana al sistema d'indicadors d'habitatge protegit segons disposa.  
III. La reserva de sòl segons l'esmentada disposició addicional sisena.2 de la Llei Urbanística Valenciana, serà per als municipis de mes de 50.000 habitants almenys del 30%. No obstant això, el paràgraf 3 de l'esmentada disposició addicional permet que es reduïsca la reserva de sòl per a aquest tipus d'habitatges per sota del 30% en sectors que per la seua tipologia o per estar destinats a primera no es consideren aptes per a la construcció de tota la reserva per a habitatges que els corresponga sempre amb certs condicionants i límits, el que es fa en el document objecte d'informe en l'annex I que inclou un quadre de classificació, distribució i assignació d'habitatge públic segons sectors.  
IV. El contingut dels documents que formen la modificació és d'acord amb el que estableixen els articles 64 de la Llei Urbanística Valenciana 141 a 154 del Reglament d'Ordenació i Gestió Territorial en relació amb les característiques i naturalesa de la modificació.  
V. L'article 94 de la Llei Urbanística Valenciana estableix que les modificacions dels plans es duran a terme pel procediment previst per a cada tipus de pla, i els tràmits que s'han de seguir per a l'aprovació dels plans generals són els previstos en els articles 83, 84 i 85 de la mateixa norma.  
Segons l'article 127.1.c de la Llei reguladora de les Bases d'Administració Local, la Junta de Govern Local és la competent per a aprovar els projectes d'instruments d'ordenació urbanística l'aprovació definitiva o provisional dels quals corresponga al Ple.  
Correspon al Ple de l'Ajuntament l'aprovació inicial del planejament general segons estableix l'article 123.1.i de la Llei reguladora de les Bases de Règim Local.  
L'article 83.2.a de la Llei Urbanística Valenciana en relació amb el 90.2 del mateix text preveu que l'òrgan competent de l'administració que promoga la redacció del pla, conclosa aquesta, el sotmetrà a informació pública per un període mínim d'un mes i l'anunciarà en Diari Oficial de la Comunitat Valenciana i en un diari no oficial d'àmplia difusió en la localitat.  
VI. Segons preveu l'article 123.2 de la Llei reguladora de les Bases d'Administració Local, per a l'adopció d'acords que corresponga adoptar al Ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del Ple.  
Per tot això, vistos els de l'arquitecte municipal, l'assessora jurídica de Planejament i Gestió Urbanística, i l'informe del secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de La ciutat, Sostenibilitat, Medi Ambient, Habitatge, i Serveis Urbans, s'acorda:  
1. Aprovar inicialment la modificació del Pla General Ordenació Urbana relativa a l'establiment de la proporció d'habitatges de protecció pública que s'han de localitzar i materialitzar en els desenvolupaments urbanístics.  
2. Sotmetre a informació pública pel termini d'un mes la modificació del Pla General «Establiment de la proporció d'habitatges de protecció pública que s'han de localitzar i materialitzar en els desenvolupaments urbanístics» i inserir el corresponent anunci en el Diari Oficial de la Comunitat Valenciana, en el Butlletí Oficial de la Província de Castelló i, en un diari d'àmplia difusió a la província i en la pàgina web municipal.»  
El que es fa públic per a general coneixement i s'adverteix al mateix temps que durant el termini d'un mes les persones que estigueren interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda dels Germans Bou, núm. 16), i presentar les al·legacions que creguen convenients.   
Castelló de la Plana, 1 de juliol de 2010.- L'alcalde en funcions: Javier Moliner Gargallo. El secretari General del Ple: Juan Jiménez Hernandis.